# data[].attributes.headline
Του Σταύρου Βελλίδη

# data[].attributes.subject
Του Σταύρου Βελλίδη

# data[].attributes.body
Αξιότιμε κύριε δήμαρχε , το όνομα μου είναι Σταύρος και είμαι 13 ετών. Σας στέλνω αυτό το γράμμα με όλο τον σεβασμό διότι θα ήθελα να σας επισημάνω ορισμένα πράγματα του χωριού μου. Ένα από αυτά είναι η τοποθέτηση της παιδικής χαράς ώστε τα μικρότερα παιδιά να περνάν λίγο ώρα διασκεδάζοντας σε έναν χώρο κατάλληλο για αυτά. Εάν διαθέτετε έστω λίγο χρόνο θα σας παρακαλούσα να φτιάξετε καινούργια παιδική χαρά στο νηπιαγωγείο στον παιδικό σταθμό είτε σε όποιο σημείο του χωριού επιθυμείτε. Ένα άλλο θέμα το οποίο είναι εξίσου σημαντικό είναι να προστεθεί πίσσα στους κατεστραμμένους δρόμους οι οποίοι καταστράφηκαν είτε από διαρροή νερού από τους σωλήνες , είτε από την πάροδο του χρόνου. Εάν καταφέρετε να διαβάσετε αυτό το γράμμα από τον ελάχιστο και πολύτιμο χρόνο σας, σας ευχαριστώ μέσα από την καρδιά μου. Ελπίζω αυτά τα προβλήματα να λυθούν ολοκληρωτικά από το μελλοντικό σας πρόγραμμα
Με εκτίμηση
Βελλίδης  Σταύρος

# data[].attributes.headline
Του Κώστα Ιωάννου

# data[].attributes.subject
Του Κώστα Ιωάννου

# data[].attributes.body
Αξιότιμε κύριε Δήμαρχε,
θα ήθελα να σας επισημάνω μερικά προβλήματα του χωριού μου και θα ήμουν ευγνώμων προς εσάς, εάν μπορούσατε να τα αντιμετωπίσετε.
Αρχικά χρειαζόμαστε περισσότερη αστική συγκοινωνία σε καθημερινές βάσεις. Θα γίνεται πιο εύκολη η μετακίνηση των ανθρώπων και των παιδιών σε εξωσχολικές δραστηριότητες εάν προσθέσετε περισσότερα δρομολόγια στο χωριό μας. Επίσης οι κάδοι απορριμμάτων παίζουν σημαντικό ρόλο στην καθαριότητα του χωριού. Ο τόπος θα γίνει πιο υγιής και καθαρός, εάν τοποθετήσετε επιπλέον κάδους στους δρόμους καθώς και στην πλατεία.
Θα ήταν καλή ιδέα, εάν τοποθετούσατε και κάδους ανακύκλωσης στο κέντρο του χωριού. Τέλος, στο κτίριο του Πολιτιστικού Συλλόγου θα θέλαμε να δημιουργηθεί μια βιβλιοθήκη για τον εμπλουτισμό των γνώσεων των παιδιών καθώς και όλων των κατοίκων του μικρού μας χωριού.
Θα ήθελα να σας ευχαριστήσω εκ των προτέρων και ευελπιστώ ότι θα εισακουστούν και θα επιλυθούν τα προβλήματα που σας έθεσα.
Με εκτίμηση,
Κωνσταντίνος Ιωάννου

# data[].attributes.headline
Του Γιώργου Τσόπρα

# data[].attributes.subject
Του Γιώργου Τσόπρα

# data[].attributes.body
Αγαπητέ δήμαρχε,
σας στέλνω αυτήν την επιστολή για να σας πω την γνώμη μου για το τι πρέπει να αλλάξετε ή να κάνετε στο χωριό μας την Κορησό.          Πρώτον πιστεύω πως πρέπει να φτιαχτούν κτήρια που να υπάρχουν είδη αθλητισμού όπως ποδοσφαίρου μπάσκετ κτλ Επίσης πρέπει να καθαρίσετε και να τακτοποιήσετε το γυμναστήριο που υπάρχει στο χωριό μας, για να πηγαίνει οποίος θέλει να γυμναστεί. Ένα τελευταίο που πιστεύω πως πρέπει να γίνει είναι ένα κολυμβητήριο στο οποίο να υπάρχει ένας προπονητής κολύμβησης που να δείχνει παιδιά και μεγάλους πώς να κολυμπάνε και παράλληλα να μπορεί όποιος θέλει να αθληθεί.
Ελπίζω να δείτε την επιστολή μου κύριε δήμαρχε και να πράξετε ανάλογα.
Με εκτίμηση
Γιώργος Τσόπρας

# data[].attributes.headline
Του Βασίλη Τσόπρα

# data[].attributes.subject
Του Βασίλη Τσόπρα

# data[].attributes.body
Αξιότιμε κύριε δήμαρχε.
Σας στέλνω αυτή την επιστολή, γιατί θα ήθελα να σας επισημάνω κάποια σημαντικά προβλήματα του τόπου μας,της Κορησού. Το πρώτο πρόβλημα είναι ότι στο γήπεδο χρειαζόμαστε κάποια χρήματα για την συντήρηση των αποδυτηρίων. Ένα άλλο είναι ότι σε μερικές πηγές του χωριού μου το νερό λιγοστεύει και κάποιες φορές  δεν μπορούμε να πιούμε νερό. Αυτά τα 2 προβλήματα του χωριού μου ήθελα να σας υπενθυμίσω. Αν μπορέσετε να τα λύσετε δεν θα είμαι χαρούμενος μόνο εγώ, αλλά και οι φίλοι μου.
Με εκτίμηση
Βασίλης Τσόπρας

# data[].attributes.headline
Του Γιώργου Καραγιάννη

# data[].attributes.subject
Του Γιώργου Καραγιάννη

# data[].attributes.body
Αγαπητέ δήμαρχε,

Ονομάζομαι Γιώργος Καραγιάννης πηγαίνω στην β΄ γυμνάσιου και ζω στην Κορησό. Θα ήθελα να μου αφιερώσετε λίγο χρόνο από το βαρύ πρόγραμμα σας και να διαβάσετε το γραμμα μου.

Το χωρίο μου είναι η Κορησός. Ζω εδώ από τότε που γεννήθηκα. Θα ήθελα να σας επισημάνω κάποια προβλήματα που χρειάζονται λύση. Ένα είναι το πρόβλημα της συγκοινωνίας .Ελάχιστα λεωφορεία περνούν από το χωρίο ενώ δεν υπαρχει κανένα αστικό. Ο κόσμος και οι μαθητές που πηγαίνουν στην Καστοριά και στα φροντιστήρια δεν μπορούν να μετακινηθούν εύκολα.Θα μπορούσαν να υπήρχαν περισσότερα δρομολόγια ή αστική συγκοινωνία.
Ένα άλλο πρόβλημα είναι η παιδική χαρά. Δεν υπάρχει μια μεγάλη και ασφαλής παιδική χαρά στην οποία να παίζουν και να περνούν ευχάριστα την ώρα τους . Αναγκάζονται να παίζουν στο δημοτικό σχολείο ή στον παιδικό σταθμό που έχει ελάχιστα παιχνίδια και κάθε φορά τα ξηλώνουν γιατί θεωρούνται επικίνδυνα .
Ελπίζω να σκέφτεται αυτά που σας έγραψα σοβαρά. Πιστεύω σε εσάς και περιμένω λύσεις. Ίσως αργήσουν άλλα να γίνουν δεν με πειράζει. Κάλιο αργά πάρα ποτέ.
Με εκτίμηση
Γ. Καραγιάννης

# data[].attributes.headline
Της Μήνας Κουζίνα

# data[].attributes.subject
Της Μήνας Κουζίνα

# data[].attributes.body
Αξιότιμε Κύριε δήμαρχε,
Ονομάζομαι Μήνα, είμαι 12 χρονών και είμαι από την Κορησό. Σας γράφω την επιστολή αυτή για να σας ενημερώσω για ορισμένα προβλήματα που κάνουν δύσκολη τη ζωή των χωριανών στο τόπο μου. Το ένα αφορά την έλλειψη συγκοινωνίας, καθώς γίνονται μόνο τρία δρομολόγια προς την πόλη της Καστοριάς, με αποτέλεσμα να ταλαιπωρείται ο κόσμος και να χάνει χρόνο από τη ζωή του. Το δεύτερο θέμα είναι η έλλειψη ενός οργανωμένου χώρου όπου θα μπορούν τα παιδιά της ηλικίας μου, αλλά και όσοι το επιθυμούν, να γυμνάζονται και να περνούν δημιουργικά το χρόνο τους.Ελπίζω να μεριμνήσετε ώστε να γίνουν πραγματικότητα τα αιτήματα μου, για να βελτιωθούν οι συνθήκες της καθημερινότητας όλων μας.
Με εκτίμηση

Μήνα Κουζίνα